Аспарух Петров

Аспарух Петров е роден през 1981 г. в Плевен. Завършва Художествената гимназия в Троян през 1999 г. След няколко години професионално развитие в дизайна за телевизионни продукти, през 2008 г. се обръща към анимационната режисура. До момента той се занимава с производството на рекламна комуникация, обяснителни видеа както и поръчкови анимационни филми.

Участва в платформата за авторска анимация Компот Колектив където работи съвместно с Весела Данчева и Иван Богданов. Участва като един от режисьорите в краткия анимационен филм БАЩА, придобил широка международна разпознаваемост, също така режисира Малко Сутрешно Престъпление – кратък анимационен филм по поема на Георги Господинов, част от проекта Щрих и Стих.

През 2016 поставя началото на ФАЗА – платформа за изследване на обществени и личностни проблеми чрез средствата на анимацията.

През 2017 печели финансиране от Националният филмов център за кратък анимационен филм с работно заглавие Накъде, върху който работи в момента.

Филмография

2009 – Семе (2 мин.)

2011 - Вкус на цвят (1 мин.)

2012 – Баща (16 мин.) – режисьор на историята на Сирма

2015 – Малко сутрешно престъпление (4 мин.)